માસ્તર ધુંઆ-પુંઆ થઇ ગયા. “હું ‘બે લાખ’ મામેરામાં મોકલાવું છું એ તને ના દેખાણું. બે લાખ તને નાની રકમ લાગે છે. મારા ચાર મહિનાનો પગાર થાય બે લાખ ! આવી મોટી ૫૦૦-૧૦૦૦ની નોટો વાળી ! તું મને આપવાની છું મામેરાનું બિલ ? નવીનકુમાર મોકલાવશે મને બિલ ? અરે કેવી બેન છો તું ? તારે તો સામેથી ફોન કરીને કહેવું જોઇએ કે ભાઇ તમે ૫૦૦ કે ૧૦૦૦ ની જ નોટો મોકલાવજો અત્યારે તમારે મંડપવાળા ને, કેટરર્સ ને, ફુલવાળાને, બેંન્ડવાજા વાળાને કે સોની ને - એ બધાયને એડવાન્સ દેવામાં ૫૦૦ – ૧૦૦૦ ની નોટો નીકળી જાય કે નહી ? એ બધાય તમને સર્વિસ ટેક્ષ વાળુ બિલ આપવાના છે ? નવીનકુમારને પુછ જે તો કે ભાણી માટે ૨૫ તોલા સોનું લીધું એ પાકા બિલ વાળું લીધું છે ? આવી મોટી ૫૦૦-૧૦૦૦ની નોટો વાળી ! કાલે મોકલાવું છું જોતા હોય તો રાખજે નહિતર નાખી દે જે ગટરમાં...